Зараз у рэгіёне працягваецца рэспубліканская прафілактычная акцыя “У цэнтры ўвагі — дзеці”. Яна таксама адзначана мноствам цікавых і значных для дзяцей і дарослых падзей. Напрыклад, перад пачаткам навучальнага года прапагандысцкія пляцоўкі МНС актыўна дзейнічалі на гандлёвых аб’ектах, дзе ажыццяўляўся продаж тавараў для навучэнцаў, на раённых педагагічных канферэнцыях. У Дзень ведаў ратавальнікі наведалі ўрачыстыя лінейкі ва ўсіх раёнах вобласці і ўручылі першакласнікам першыя пропісі бяспекі. Ганаровым госцем школьнай лінейкі ў аграгарадку Бычыха Гарадоцкага раёна стаў міністр па надзвычайных сітуацыях Рэспублікі Беларусь Уладзімір Вашчанка. А ў мінулую сераду ў Лёзненскім раёне на тэрыторыі Кавалёўскага ясляў-сада — базавай школы быў адкрыты Цэнтр бяспекі і навучання з выдатнай дзіцячай тэматычнай інфармацыйна-гульнявой пляцоўкай.